Les gimnastes del Club Aeròbic Valencia Mar destaquen per la seua gran actuació en el Campionat d’Espanya
2025-07-24

Les i els gimnastes que componen el Club Aeròbic Valencia Mar de Burjassot han viscut un intens cap de setmana de competició participant en el Campionat d’Espanya, celebrat en la ciutat de Valladolid. Un cap de setmana en el qual, a més de realitzar la millor de les seues actuacions en un campionat nacional, han aconseguit la segona classificació per clubs.

En referència als resultats aconseguits pels esportistes del club, tant de manera individual com en grup, han sigut, segons els nivells de participació, els següents, tal com han informat des del club: en nivell 1, Sara Ferris ha aconseguit la segona posició i el grup ha quedat classificat en primera posició. En nivell 2, el tercer lloc ha sigut para Noelia Guillem, mentre que en grup han quedat en segona posició.

Ja en nivell 4, Silvia González s’ha classificat en primera posició i Carmen Sanmiguel en tercera, sent la parella formada per Carmen i Raquel les primeres classificades en la seua modalitat. En el nivell 5, Roberto Rufo ha sigut el primer classificat mentre que Desiré Pradas obtenia la tercera posició. En aquest nivell, en parelles, Roberto i Paula s’han classificat en primera posició i Nacho i Laura en tercera. En trios, el tercer lloc ha sigut per al format per Desiré, Patri i Kelan.

Sumant un nivell, en el sis, Noelia Ramos i Carolina Asensi obtenien el segon i el tercer lloc respectivament. Per la seua banda, el trio format per Noelia, Carol i Laura s’alçava amb el primer lloc, mentre que el d’Andrea, Alicia i Martina ho feien amb el segon. En modalitat grup, quedaven primeres classificades.

En els dos últims nivells, 7 i 8, els resultats també han sigut destacats. En el primer d’ells Silvia Rodríguez ha quedat segona classificada, posició que també aconseguia el trio format per Silvia, Andrea i Lidia, quedant en tercera posició, el d’Anna, Yulisa i Paula. En grup, van quedar les primeres classificades. En nivell huit, Belén Esterlich va quedar tercera classificada, la parella de Belén i Pedro, segons, i el trio de Belén, Sara i Vicente, en primera posició.

Finalment, en Aerodance van quedar classificades en el tercer lloc i en Aerostep en segon.